CELEX: 32010R0884
Language: sl
Date: 2010-10-07 00:00:00
Title: Uredba Komisije (EU) št. 884/2010 z dne 7. oktobra 2010 o spremembi Uredbe (ES) št. 1464/2004 glede karence dodatka „Monteban“ iz skupine kokcidiostatikov in drugih zdravilnih snovi  Besedilo velja za EGP

8.10.2010   
            
            
               SL
            
            
               Uradni list Evropske unije
            
            
               L 265/4
            
         UREDBA KOMISIJE (EU) št. 884/2010
   z dne 7. oktobra 2010
   o spremembi Uredbe (ES) št. 1464/2004 glede karence dodatka „Monteban“ iz skupine kokcidiostatikov in drugih zdravilnih snovi
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               Uredba (ES) št. 1831/2003 določa možnost spremembe dovoljenja za krmni dodatek na zahtevo imetnika dovoljenja in na podlagi mnenja Evropske agencije za varnost hrane (v nadaljnjem besedilu: „Agencija“).
            
         
               (3)
            
            
               Uporaba narazina (Montebana) je bila za 10 let odobrena za piščance za pitanje z Uredbo Komisije (ES) št. 1464/2004 z dne 17. avgusta 2004 o odobritvi dodatka „Monteban“ v krmi, ki spada v skupino kokcidiostatikov in drugih zdravilnih snovi, za 10 let (2).
            
         
               (4)
            
            
               Imetnik dovoljenja je predložil zahtevek za spremembo dovoljenja za ta dodatek, da se karenca pred zakolom skrajša z enega dneva na nič dni. Imetnik dovoljenja je v podporo zahtevi predložil ustrezne podatke.
            
         
               (5)
            
            
               Agencija je v svojem mnenju z dne 10. marca 2010 ugotovila, da je uporaba Montebana za piščance za pitanje v najvišjem predlaganem odmerku in brez uporabe karence varna za potrošnika ter da se zato lahko sprejme zahtevek za skrajšanje karence z enega dneva na nič dni (3).
            
         
               (6)
            
            
               Pogoji iz člena 5 Uredbe (ES) št. 1831/2003 so izpolnjeni.
            
         
               (7)
            
            
               Uredbo (ES) št. 1464/2004 je zato treba ustrezno spremeniti.
            
         
               (8)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   V devetem stolpcu „Druge določbe“ tabele iz Priloge k Uredbi (ES) št. 1464/2004 se črta stavek „Uporaba prepovedana najmanj en dan pred zakolom.“.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. oktobra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 268, 18.10.2003, str. 29.
   
      (2)  UL L 270, 18.8.2004, str. 8.
   
      (3)  EFSA Journal 2010; 8(3):1549.